
Bala Ratnan Luk Pinudut 

1 Kareb Allah nengimun mudut tana” 

idi. amung-amung luk bang langit, Zidi 
tana’ ineh na luk idi ayu idi na uang teh, idi 
dacem maput pa luun abpa’. Idi Roh Allah 
nesigio pa luun abpa’ ineh. Idi Allah nepe- 
bala, “Do” inan acang.” Idi acang pana’ 
mangun. “Idi Allah nenier acang ineh idi 
Ieh mawang niat. Idi Ieh nengatad acang 
ineh ratnan dacem. “Idi Ieh neneten acang 
1.3: 2 Kor 4.6 1.6-8: 2 Pét 3.5. 


ineh “Maco” idi dacem ineh titenNeh 
“Malem.” Pangeh ineh inan malem idi 
pekak, ieh ineh aco luk pun-pun. 

6 Idi Allah nepebala, “Do' inan su luk 
pa luun abpa’ ineh luk peringuned, pelé 
mabpat abpa’ pad inan dueh babpat.” "Idi 
Allah nenganav’ su luk pa luun abpa’ ineh 
idi nengatad abpa’ luk pa liang ratnan 
abpa’ luk pa luun. Idi pangeh mangun 
mepad kudeng ineh. “Idi Allah neneten su 

luk pa luun abpa’ ineh “Langit.” Pangeh 
ineh inan malem idi pekak, ieh ineh aco luk 
kedueh. 

9 Idi Allah nepebala, ‘“‘Do’ amung- 
amung abpa’ luk pa liang langit ineh 
mepamung bang sebuleng luk inan, pad 
inan su luk tekering.” Idi pangeh mangun 
mepad kudeng ineh. Idi Allah neneten su 
luk tekering ineh “Tana” ”, idi abpa’ luk 
nepamung ineh titenNeh ‘‘Abpa’ Rayeh.” 
Idi Allah nenier amung luk inau’ Neh idi 
Ieh mawang niat. Idi Ieh nepebala, ‘‘Do’ 
tana’ ngeruat uduh, irin luk inan ilung, idi 
puar-puar lawa luk kebua’ luk inan ilung 
bang ineh, maya?’ ayudeh.” Idi pangeh 
mangun mepad kudeng ineh. Idi tana’ 
nengeruat uduh, irin luk inan ilung maya’ 
ayudeh, idi puar-puar lawa luk kebua’ luk 
inan ilung bang ineh, maya’ ayudeh. Idi 
Allah nenier amung luk inau'Neh, idi Ieh 
mawang niat. Pangeh ineh inan malem 
idi pekak, ieh ineh aco luk keteluh. 

14 Idi Allah nepebala, “Do” inan tuda’- 
tuda’ acang bang langit, pad ngatad acang 
ratnan dacem, idi mangun ku tanv’ tuda’- 
tuda’ kareb, aco, idi lak. Idi do’ ideh 
mangun ku acang bang langit pad ngacang 
tana’. Idi pangeh mangun luk kudeng 
meh. 16Idi Allah nenganav’ dueh acang luk 
rayeh ineh, ieh ineh luk meluun rayeh luk 


inan lalud kareb maco, idi luk isuut ineh 
luk inan lalud kareb medacem. Idi Ieh 
nenganau’ amung-amung gituen pana’. 
VIdi Allah nenganav’ acang ineh bang 
langit pad ngacang pa luun tana’, t8idi luk 
inan lalud kareb macang idi kareb me- 
dacem teh, pelé ngatad acang ratnan 
dacem. Idi Allah nenier amung luk 
inau’ Neh, idi Ieh mawang niat. 19Pangeh 
ineh inan malem idi pekak, ieh ineh aco luk 
keapat. 

20 Idi Allah nepebala, “Do? amung- 
amung abpa’ ngeruat mula’ pudut luk 
inan niat. Idi do’ inan suit-suit temulud 
arang gawa’.” 2!Idi Allah nemudut puar- 
puar pung luk mekara bang abpa’ rayeh, 
idi puar-puar pudut luk inan niat luk amé’ 
mula’ bang abpa’ ineh, idi puar-puar suit 
luk inan ilad teh. Idi Allah nenier amung 
luk inau'Neh, idi Ieh mawang niat. Idi 
Ieh nemaré peruan kuandeh, kebalaNeh, 
“Do’ muyuh ngeruat anak idi juk amé’ 
mula? idi manu’ abpa’ rayeh, idi do’ 
amung-amung suit pana? amé’-amé’ 
mula.” 23Pangeh ineh inan malem idi 
pekak, ieh ineh aco luk kelimeh. 

24 Idi Allah nepebala, “Do” tana? ineh 
ngeruat puar-puar pung luk melayo idi 
puar-puar pung luk meliput, luk rayeh idi 
luk isuut teh.” Idi pangeh mangun luk 


kudeng ineh. Idi Allah nemudut amung 
ineh, idi Ieh mawang niat nenier luk 
inau’ Neh ineh. 

26 Idi Allah nepebala, ‘‘Do’ Tau mudut 
lemulun maya’ ayu Tau, pelé ieh ngimet 
amung-amung lawid, suit, pung luk me- 
layo, idi pung luk meliput, luk rayeh idi luk 
isuut teh.” 2?Idi Allah nemudut lemulun 
ineh, maya’ ayuNeh sebuleng. Idi Ieh 
nenganav’ lemulun ineh mangun ku deléi 
idi decur. 28Idi Allah nemaré peruan kuan 
didueh. Idi kebala Allah nedidueh, ‘‘Do’ 
medueh mula’ anak, pad inul medueh 
manu’ tana’ ini idi ngimet neneh, idi 
ngimet amung-amung lawid, idi suit, idi 
pung luk meliput, luk rayeh idi luk isuut 
teh.” 29Idi teh kebala Allah, “Ui maré 
nemedueh puar-puar pimara, idi puar- 
puar bua’ luk miak kenen medueh. Jamo’ 
kuan amung-amung pung luk meliput, idi 
kuan amung-amung suit, Ui maré uduh luk 
miak kenendeh.” Idi pangeh mangun 
mepad kudeng ineh. Idi Allah nenier 
anid-anid luk pinudutNeh ineh, idi Ieh 
pelaba awang niat. Pangeh ineh inan 
malem idi pekak, ieh ineh aco luk keanem. 
2 Idi tana” idi langit pangeh pinudut. 

21di bang aco luk ketudu” Allah ne- 
mangeh kekamenNeh. Idi Ieh nucv’. “Idi 
Ieh nengeperuan aco luk ketudv’ ineh idi 
nengeligan neneh, ngaceku bang aco sineh 
leh nemangeh pudutNeh, idi nucv’ ratnan 
kekamenNeh. *Idi kudeng ineh tana’ idi 
langit pangeh pinudut. 


Kabun Eden 

Kareb Tuhan Allah nemudut tana’ idi 
langit, na luk idi uduh idi ilung luk mulun 
luun tana’, ngaceku nateh Tuhan Allah 
nengebpeh udan pa luun tana’ ineh, idi 
nateh lemulun luk ngasa” tana’ ineh. 
tlamo” inan noon remuat rat bang tana’ 
luk ngeba’ aput-aput tana’ ineh. 

7 Idi Tuhan Allah nenganau” lemulun 
ratnan abuh tana’, idi Ieh nengiup bang 
icungneh, pad lemulun ineh inan niat, idi 
ieh mulun. 

8 Idi Tuhan Allah nenibu aceh kabun 
déi’ Eden luk pa busat aco. Idi dé?’ Ieh 
nenganav’ lemulun luk pinudutNeh. “Idi 
leh nengulun puar-puar kayuh luk do? 
siren mateh idi luk ngeruat bua’ luk do’. 
Idi teh inan aceh kayuh luk titen lawa ulun 

déi’ uned kabun ineh, idi lawa ileh kali’ luk 
do” idi luk dat. 

10 Idi ratnan Eden ineh inan aceh abpa’ 
luk manud ngeba’ kabun ineh, idi rat su 
ineh abpa’ ineh bibpat apat. "Idi ngadan 
abpa’ luk pun-pun ineh Pison, ieh ineh luk 
nengelibut tana’ Hawila, su luk inan amas. 
12Idj amas ratnan tana’ ineh pelaba do’. Idi 
teh inan umau luk do? buen idi batu luk 
meraga. Idi ngadan abpa’ luk kedueh 
ineh Gihon, ieh ineh luk nengelibut tana’ 
Kus. “Idi ngadan abpa’ luk keteluh ineh 
Tigris, ieh ineh luk manud amé’ pa busat 
aco bang bawang Asur. Idi ngadan abpa’ 
luk keapat ineh Pirat. 

15 Idi Tuhan Allah nengalap lemulun 
ineh idi nenganau’ neneh bang Kabun 
Eden ineh, pad ieh miak ngasa’ idi ngimet 
ineh. 16Idi leh nengecuk neneh, kebala- 
Neh, “Iko miak kuman bua’ lawa luk bang 
kabun ini pad pianmu; iamo’ lawa ileh 
kali’ luk do? idi luk dat ineh, aleg iko 
kuman bua’neh, ngaceku kareb iko kuman 
bua’ ratnan lawa sineh, iko maté.” 

18 Idi teh Tuhan Allah nepebala, “Na 
do’ lemulun ineh sebuleng mo’. Idi Ui pian 
nganau” kuanneh seburur rurumneh luk 
ngedengan neneh.” Idi Ieh nenganav’ 
ratnan abuh tana? ineh amung-amung 
pung idi amung-amung suit. Idi leh 
nemaré amung-amungdeh kuan lemulun 
pad kali’ kudeng apeh ieh nganav’ ngadan- 
deh. Idi anun-anun luk inau'neh ku 
ngadan amung-amungdeh, kudeng ineh 
teh luk mangun ku ngadandeh. %Idi lemu- 
lun ineh nenganau” ngadan amung-amung 
pung luk melayo, suit, idi pung luk 
meliput. Iamo’ na luk idi rurum luk petulu 
ngedengan lemulun ineh. 

21 Idi Tuhan Allah nenganav’ lemulun 
ineh pelaba rudap. Idi laba’ ieh rudap 
Allah nengalap sebuleng tulang sigarang- 
neh, idi Ieh nemapen su ineh ku uang teh. 
22]di ratnan tulang luk ilapNeh ratnan 
lemulun ineh, Ieh nenganau’ seburur 
decur, idi Ieh nenguit neneh matun lemu- 
lun ineh. Idi lemulun ineh nepebala, 

““Idi nekini tulang ini ratnan tulangku. 

Idi uang ini ratnan uangku. 

Idi ieh miak tetanen decur, ngaceku ieh 

pangeh rinuat ratnan seburur 


A 939 


24Ngaceku ineh lemulun na miak na necan 


1.26: 1 Kor 11.7 1.27: Mat 19.4; Mrk 10.6 1.27-28: Pud 5.1-2 2.2: Ibr 4.4,10 2.2-3: Pur 20.11. 
2.7: 1 Kor 15.45 2.9: Lin 2.7; 22.2,14 2.24: Mat 19.5; Mrk 10.7- 8; 1 Kor 6.16; Ep 5.31. 

taman-tinanneh idi pamung dengan awan- 
neh, idi didueh ineh mangun ku sebuleng 
burur. 

25 Idi deléi idi decur ineh lubpa dengan 
na migu’. 


Lemulun Mebpeh Bang Sala’ 
3 Idi menipeh ineh meluun ileh ratnan 
amung-amung pung luk pangeh inau’ 
Tuhan Allah luun tana’. Idi kebalaneh nan 
decur ineh, ‘‘Matuké Allah nepebala 
kudeng ini, “Aleg medueh kuman bua’ 
amung-amung lawa luk bang kabun ini’?” 

2 Idi kebala decur nan menipeh ineh, 
‘“Miak kai kuman amung-amung bua’ luk 
bang kabun ini. 3Jlamo’ ratnan sebuleng 
lawa kayuh luk luun uned kabun ineh 
Tuhan nemebpeng nekai na kuman idi na 
ngakem bua’neh, pad kai na maté.” 

4 Idi kebala menipeh nan decur ineh, 
‘‘Bala ineh na matu. Kali’ rungen medueh 
na maté. “lamo' Tuhan Allah nepebala 
kudeng ineh, ngaceku Ieh kali’ kareb me- 
dueh kuman ineh, mateh medueh mukab, 
idi medueh mangun mepad kudeng Allah 
pad kali’ luk do” idi luk dat.” 

6 Idi decur ineh nenier lawa ineh do’ 
siren matehneh, idi bua’neh pana’ do’ én 
sirenneh. Idi ieh nengerawé ineh mangun 
ku luk do’ kuanneh lek, pad ieh mileh. Idi 
ieh nengalap bua’ ineh, idi nekuman ineh. 
Idi ieh nenguit kuan awanneh, idi awanneh 
pana’ nekuman teh. Idi petacu mateh 
didueh mukab idi didueh nekali? didueh 
lubpa. Idi didueh nerut don gita’ mangun 
ku abpar didueh. 

8 Idi didueh neninger gara Tuhan Allah 
nalan bang kabun kareb malem, idi deléi 
dengan decur ineh pana’ nesigapung nan 


apet kabun ineh. “Idi Tuhan Allah 
nenawar deléi ineh, kebalaNeh, ““Tapehké 
iko?” 

10 Idi kebala deléi ineh, “Ui neninger 
garaMu bang kabun, idi ui matot, ngaceku 
ui lubpa, ineh punneh ui sigapung.” 

11 Idi Allah nepebala, ““Idéké nemaré 
kali namu ratnan iko lubpa? Pangehké iko 
nekuman bua’ luk bibpengKu na miak 
kenen?” 

12 Idi kebala deléi ineh, ““Decur luk 
pangeh biréMu negku ineh, ieh luk nemaré 
bua’ ineh kinanku.” 

13 Idi kebala Tuhan Allah nan decur 
ineh, ‘“‘Anunké luk pangeh inau’mu 
ineh?” 

Idi kebala decur ineh, “Menipeh ne- 
naluk negku idi ui nekuman ineh.” 


Allah Maré Ukum 

14 Idi kebala Tuhan Allah nan menipeh 
ineh, “Ngaceku iko pangeh nenganav’ luk 
kudeng ineh, iko sebuleng ngalap kedi- 
man. Idi dengan batekmu iko miak suloi, 
idi iko miak kuman abuh tana’ seruked 
ulunmu. Idi Ui nganau’ aceh bunu’ 
arangmu dengan decur ineh, idi arang inul- 
mu dengan inulneh. Idi Ieh miak ngeradu’ 
uluhmu, idi iko miak nicuk tumidNeh.” 

16 Idi kebala Tuhan nan decur ineh, “Ui 
miak ngula’ derehmu kareb iko mali’, idi 
dengan derehmu iko miak nenganak, idi 
teh iko geregan ku awanmu, idi ieh pana’ 
pa luunmu.” 

17 Idi kebala Allah nan deléi ineh, 
‘‘Ngaceku iko pangeh neninger bala awan- 
mu, idi nekuman bua’ ineh luk pangeh 
bibpengKu na miak kenen, idi tana’ ini uen 
ngediman ngaceku iko. Idi dengan me- 


3.1: Lin 12.9; 20.2 3.13; 2 Kor 11.3, 1 Tim 2.14. 3.15: Lin 12.17 3.17- 18: Ibr 6.8. 


dereh iko nakap akan rat bang tana” ini 
seruked ulunmu. 8Idi tana” ineh miak 
ngulun tabpa’ idi uduh luk baken kuanmu. 
Idi irin-irin luk bang pulung mangun ku 
akanmu. Idi dengan panamu iko nga- 
kem, idi teh iko miak ngalap akan, pad 
macing iko lemubed amé’ ku tana’ teh, 
ngaceku ratnan abuh tana’ iko ilap, idi iko 
lemubed mangun ku abuh teh.” 

20 Idi Adam neneten awanneh ineh 
Hawa, ngaceku ieh luk tinan amung- 
amung lemulun. 2!Idi Tuhan Allah ne- 
nganau” kuan Adam idi awanneh ayung 
ratnan kubil pung, idi Ieh nengayung nedi- 
dueh. 


Adam Idi Hawa Tila’ Rat Bang Kabun 

22 Idi kebala Tuhan Allah, ““Nekini 
lemulun ini pangeh mangun mepad kudeng 
Tau, ngaceku ieh kali’ do’ idi dat. Idi na 
miak kuman bua’ ratnan lawa kayuh ulun 
ineh idi na ieh mulun ruked-ruked.” 231di 
Tuhan Allah nengecuk neneh remuat rat 
bang Kabun Eden, pelé ieh luk pinudut 
ratnan tana’ miak ngasa’ tana’ teh. 24Idi 
Ieh nenganav’ tuda’-tuda’ melaikat karub 
pa busat aco Kabun Eden ineh. Idi Ieh 
nenganav’ sebuleng pelapet luk mebudung 
idi luk mediper, luk ku matar dalan amé’ 
lawa kayuh ulun ineh. 

